CELEX: 22005D0146
Language: sk
Date: 2005-12-02 00:00:00
Title: Rozhodnutie Spoločného výboru EHP č. 146/2005 z  2. decembra 2005 , ktorým sa mení a dopĺňa príloha IV (Energetika) k Dohode o EHP

23.2.2006   
            
            
               SK
            
            
               Úradný vestník Európskej únie
            
            
               L 53/43
            
         
      ROZHODNUTIE SPOLOČNÉHO VÝBORU EHP
   
   č. 146/2005
   z 2. decembra 2005,
   ktorým sa mení a dopĺňa príloha IV (Energetika) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore, zmenenú a doplnenú Protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha IV k dohode bola zmenená a doplnená rozhodnutím Spoločného výboru EHP č. 102/2005 (1).
            
         
               (2)
            
            
               Nariadenie Európskeho parlamentu a Rady (ES) č. 1228/2003 z 26. júna 2003 o podmienkach prístupu do siete pre cezhraničné výmeny elektrickej energie (2) sa má začleniť do dohody.
            
         
               (3)
            
            
               Smernica Európskeho parlamentu a Rady 2003/54/ES z 26. júna 2003 o spoločných pravidlách pre vnútorný trh s elektrickou energiou a o zrušení smernice 96/92/ES (3) sa má začleniť do dohody.
            
         
               (4)
            
            
               Smernica Európskeho parlamentu a Rady 2003/55/ES z 26. júna 2003 o spoločných pravidlách pre vnútorný trh so zemným plynom, ktorou sa ruší smernica 98/30/ES (4), korigendum v Ú. v. EÚ L 16, 23.1.2004, s. 74, sa má začleniť do dohody.
            
         
               (5)
            
            
               Rozhodnutie Komisie 2003/796/ES z 11. novembra 2003 o založení Európskej skupiny regulačných úradov pre elektrickú energiu a zemný plyn (5) sa má začleniť do dohody.
            
         
               (6)
            
            
               Smernicou 2003/54/ES sa zrušuje smernica 90/547/EHS (6) a smernicou 2003/55/ES sa zrušuje smernica 91/296/EHS (7), ktoré sú začlenené do dohody a ktoré sa majú v dôsledku toho v dohode zrušiť.
            
         
               (7)
            
            
               Rozhodnutím 2003/769/ES sa zrušuje rozhodnutie 92/167/EHS (8), ktoré je právnym základom pre súčasný dodatok 4 k prílohe IV k dohode a ktoré sa má v dôsledku toho v dohode zrušiť,
            
         ROZHODOL TAKTO:
   Článok 1
   Príloha IV k dohode sa mení a dopĺňa takto:
   
               1.
            
            
               V bode 11h (smernica Komisie 2002/31/ES) sa dopĺňa toto:
               „zmenené a doplnené:
               
                           —
                        
                        
                           
                              1 03 T: Akt o podmienkach pristúpenia Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky a o úpravách zmlúv, na ktorých je založená Európska únia, prijatý 16. apríla 2003 (Ú. v. EÚ L 236, 23.9.2003, s. 33).“
                        
                     
         
               2.
            
            
               Za bod 19 (smernica Európskeho parlamentu a Rady 2001/77/ES) sa vkladajú tieto body:
               
                           „20.
                        
                        
                           
                              32003 R 1228: nariadenie Európskeho parlamentu a Rady (ES) č. 1228/2003 z 26. júna 2003 o podmienkach prístupu do siete pre cezhraničné výmeny elektrickej energie (Ú. v. EÚ L 176, 15.7.2003, s. 1).
                           Ustanovenia tohto nariadenia sa na účely tejto dohody upravujú takto:
                           
                                       a)
                                    
                                    
                                       Úlohy uvedené v článku 12 ods. 2 v prípade štátov EZVO vykonávajú regulačné úrady štátov EZVO.
                                    
                                 
                                       b)
                                    
                                    
                                       Príslušné štáty EZVO sa vyzývajú, aby vyslali pozorovateľov na stretnutie výboru ustanoveného v článku 13. Zástupcovia štátov EZVO sa plne zúčastňujú na práci výboru, nemajú však právo hlasovať.
                                    
                                 
                     
                           21.
                        
                        
                           
                              32003 D 0796: rozhodnutie Komisie 2003/796/ES z 11. novembra 2003 o založení Európskej skupiny regulačných úradov pre elektrickú energiu a zemný plyn (Ú. v. EÚ L 296, 14.11.2003, s. 34).
                        
                     
                           22.
                        
                        
                           
                              32003 L 0054: smernica Európskeho parlamentu a Rady 2003/54/ES z 26. júna 2003 o spoločných pravidlách pre vnútorný trh s elektrickou energiou a o zrušení smernice 96/92/ES (Ú. v. EÚ L 176, 15.7.2003, s. 37).
                           Ustanovenia tejto smernice sa na účely tejto dohody upravujú takto:
                           
                                       a)
                                    
                                    
                                       v článku 3 ods. 2 namiesto ‚ustanovenia zmluvy, najmä na jej článok 86’ má byť ‚ustanovenia Dohody o EHP, a najmä na jej článok 59’;
                                    
                                 
                                       b)
                                    
                                    
                                       v článku 3 ods. 8 namiesto ‚Záujmy Spoločenstva’ má byť ‚Záujmy zmluvných strán’;
                                    
                                 
                                       c)
                                    
                                    
                                       v článku 3 ods. 8 namiesto ‚článkom 86 Zmluvy’ má byť ‚článkom 59 Dohody o EHP’;
                                    
                                 
                                       d)
                                    
                                    
                                       v článku 10 sa na koniec dopĺňa toto: ‚Toto ustanovenie sa neuplatňuje na Lichtenštajnsko.’;
                                    
                                 
                                       e)
                                    
                                    
                                       v článku 23 ods. 8 namiesto ‚ustanovenia zmluvy, najmä jej článku 82’ má byť ‚ustanovenia Dohody o EHP, a najmä jej článku 54’;
                                    
                                 
                                       f)
                                    
                                    
                                       v článku 26 ods. 1 sa k poslednej vete dopĺňa toto: ‚a Island’;
                                    
                                 
                                       g)
                                    
                                    
                                       článok 26 ods. 2 má byť: ‚Štát EZVO, ktorý má po nadobudnutí účinnosti rozhodnutia Spoločného výboru EHP č. 146/2005 z 2. decembra 2005 z dôvodov technickej povahy podstatné problémy pri otváraní svojho trhu pre určité obmedzené skupiny zákazníkov okrem domácností uvedených v článku 21 ods. 1 písm. b), môže požiadať o výnimku z tohto ustanovenia, ktorú mu môže Dozorný orgán EZVO poskytnúť na obdobie nepresahujúce 18 mesiacov odo dňa nadobudnutia účinnosti rozhodnutia Spoločného výboru EHP č. 146/2005 z 2. decembra 2005’;
                                    
                                 
                                       h)
                                    
                                    
                                       Island sa považuje za malú izolovanú sústavu v zmysle článku 2 ods. 26. Výnimka uvedená v článku 15 sa preto uplatňuje zodpovedajúcim spôsobom.
                                    
                                 
                     
                           23.
                        
                        
                           
                              32003 L 0055: smernica Európskeho parlamentu a Rady 2003/55/ES z 26. júna 2003 o spoločných pravidlách pre vnútorný trh so zemným plynom, ktorou sa ruší smernica 98/30/ES (Ú. v. EÚ L 176, 15.7.2003, s. 57), korigendum v Ú. v. EÚ L 16, 23.1.2004, s. 74.
                           Ustanovenia tejto smernice sa na účely tejto dohody upravujú takto:
                           
                                       a)
                                    
                                    
                                       v článku 3 ods. 2 namiesto ‚ustanovenia zmluvy, najmä jej článku 86’ má byť ‚ustanovenia Dohody o EHP, a najmä jej článku 59’;
                                    
                                 
                                       b)
                                    
                                    
                                       v článku 3 ods. 5 namiesto ‚záujmy Spoločenstva’ má byť ‚záujmy zmluvných strán’;
                                    
                                 
                                       c)
                                    
                                    
                                       v článku 3 ods. 5 namiesto ‚článkom 86 Zmluvy’ má byť ‚článkom 59 Dohody o EHP’;
                                    
                                 
                                       d)
                                    
                                    
                                       v článku 9 sa na koniec dopĺňa toto: ‚Toto ustanovenie sa neuplatňuje na Lichtenštajnsko.’;
                                    
                                 
                                       e)
                                    
                                    
                                       v článku 17 ods. 2 sa na koniec prvej vety dopĺňa toto: ‚ako je v nej uvedené, a upravené na účely Dohody o EHP.’;
                                    
                                 
                                       f)
                                    
                                    
                                       v článku 25 ods. 8 namiesto ‚ustanovenia zmluvy, najmä jej článku 82’ má byť ‚ustanovenia Dohody o EHP, a najmä jej článku 54’;
                                    
                                 
                                       g)
                                    
                                    
                                       Nórsko sa považuje za vznikajúci trh od 10. apríla 2004 v zmysle článku 2 ods. 31. Výnimka uvedená v článku 28 ods. 2 sa preto uplatňuje zodpovedajúcim spôsobom;
                                    
                                 
                                       h)
                                    
                                    
                                       príslušné štáty EZVO sa vyzývajú, aby vyslali pozorovateľov na stretnutie výboru ustanoveného v článku 30. Zástupcovia štátov EZVO sa plne zúčastňujú na práci výboru, nemajú však právo hlasovať.“
                                    
                                 
                     
         
               3.
            
            
               Znenia bodov 8 (smernica Rady 90/547/EHS), 9 (smernica Rady 91/296/EHS), 14 (smernica Európskeho parlamentu a Rady 96/92/ES) a 16 (smernica Európskeho parlamentu a Rady 98/30/ES) sa vypúšťajú.
            
         
               4.
            
            
               Znenia dodatkov 2, 3 a 4 sa vypúšťajú.
            
         Článok 2
   Znenia nariadenia (ES) č. 1228/2003, smerníc 2003/54/ES a 2003/55/ES, korigendum v Ú. v. EÚ L 16, 23.1.2004, s. 74, a rozhodnutia 2003/796/ES v islandskom a nórskom jazyku, ktoré budú uverejnené v dodatku EHP k Úradnému vestníku Európskej únie, sú autentické.
   Článok 3
   Toto rozhodnutie nadobúda účinnosť 3. decembra 2005 pod podmienkou, že Spoločnému výboru EHP budú zaslané všetky oznámenia podľa článku 103 ods. 1 dohody (9).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
   
      V Bruseli 2. decembra 2005
      
         
            Za Spoločný výbor EHP
         
         
            predseda
         
         HSH Prinz Nikolaus von LIECHTENSTEIN
         
      
   
   
      (1)  Ú. v. EÚ L 306, 24.11.2005, s. 34.
   
      (2)  Ú. v. EÚ L 176, 15.7.2003, s. 1. Nariadenie zmenené a doplnené nariadením Rady (ES) č. 1223/2004 (Ú. v. EÚ L 233, 2.7.2004, s. 3).
   
      (3)  Ú. v. EÚ L 176, 15.7.2003, s. 37. Nariadenie zmenené a doplnené nariadením Rady 2004/85/ES (Ú. v. EÚ L 236, 7.7.2004, s. 10).
   
      (4)  Ú. v. EÚ L 176, 15.7.2003, s. 57.
   
      (5)  Ú. v. EÚ L 296, 14.11.2003, s. 34.
   
      (6)  Ú. v. ES L 313, 13.11.1990, s. 30.
   
      (7)  Ú. v. ES L 147, 12.6.1991, s. 37.
   
      (8)  Ú. v. ES L 74, 20.3.1992, s. 43.
   
      (9)  Sú uvedené ústavné požiadavky.